Liste over figurer i tegneserien Bamse

Hovedartikkel: Bamse (tegneserie)

Dette er en liste over sentrale figurer i persongalleriet i historier om karakteren Bamse skapt av Rune Andréasson først som tegnefilm i 1966 og senere som tegneserie i 1973.

De tre hovedpersonene

Bamse 
Bamse er en liten brunbjørn som blir verdens sterkeste bjørn når han spiser av dunderhonning skapt av hans Farmor. Bamse slåss likevel aldri om ikke det er helt nødvendig og forsøker oftest å møte skurkene med godhet. Bamse er gift med Brummelise og har fire barn, hvorav de tre eldste tre er trillinger. Disse er Brum, Teddy og Nalle-Maja, og minstedatteren heter Brumma. Sammen bor de i et lite hus i en stor stein. 

Bamse vokste opp hos Farmor ettersom foreldrene arbeidet på sjøen. Også Bamses farfar var ute på sjøen og Bamse var fortsatt barn når han og Farmor fikk nyss om at farfaren var omkommet.

Lille Hopp 
Lille Hopp er en hvit kanin som liker gulerøtter og jobber som postmann. Han er ganske så engstelig og blir fort utolig. Han er også rask og en dyktig kokk. Lille Hopp er gift med Nina Kanin. De har sønnen Mini-Hopp og bor i en gammel stubbe ikke så langt fra Bamse.

Skallmann 
Skilpadden Skallmann er et smart og klokt geni. Han har en rekke ulike praktisk og ellers rare gjenstander og oppfinneler i skallet sitt. Fremst blant disse er mat-og-soveklokken som forteller Skallmann når han skal sove og når han skal spise. Dette kan skje både i tide og utide. En annen innretning han har konstruert er den selvgående trillebåren. 

Skallmann flyttet til dalen hvor Bamse og Lillehopp bor i ung alder, til et høyt gult hus. Han er nok eldre enn Bamse og Lille Hopp, men det er usikkert hvor mye eldre. 

Föreningen Vetenskap och Folkbildning kårte Skallmann til Årets Folkbildare i 1990.

Bamses familie

Brummelise 
Brummelise er konen til Bamse og mor til Brum, Teddy, Nalle-Maja og Brumma. Hennes far Brumme er skogsarbeider og får ofte hjelp av Bamse. Brummelise selv jobber i leketøysbutikken til Bamses mormor. Bamse og Brummelise ble gift i en historie i 1981.

Brum 
Brum er Bamses og Brummelises førstefødde og trilling til Teddy og Nalle-Maja. Han er en rolig bjørnegutt med estetiske anlegg. Hovedinteressen er å tegne og å male. 

Navnet "Brum" brukte Rune Andréasson allerede på 1940-tallet i serien "Äventyr bland djuren" som gikk i svenske Allers og Göteborgs-Posten.

Teddy 
Er stille og forsiktig. Liker å lese og lære. Liker også godt å besøke Skallmann.

Nalle-Maja 
Hun er aktiv og tøff. Som Bamse blir hun sterk av farmors Dunderhonning, men hun får vondt i magen i tre dager.

Brumma 
Brumma er minstejenta i flokken. Hun har en god fantasi og under vasken har hun sin egen fantasiverden.

Farmor 
Farmors navn er Augusta Beate, dette er det samme navnet som Rune A sin farmor het. 
Bamses farmor bor på toppen av det høyeste fjellet, der flyttet hun etter at hun tidligere bodde ved havet sammen med mannen sin. Han var sjøkaptein og forsvant på havet når skipet sank. Da ville hun vekk fra havet og flyttet til det høyeste stedet hun fant. 

Hun lager Dunderhonning som gjør Bamse til verdens sterkeste Bjørn.

Hun bor sammen med Katten Janson og Husmusa.

Det var Farmor som tok seg av Bamse da han var liten.

Øvrige 
 Ola Grevling
 Ulven
 Krøsus sork
 Knokke
 Smokke
 Burre

Fiktive dyr
Svenske tegneserier